Deyarli butun umrini San-Paulu universiteti shifoxonasida o‘tkazgan braziliyalik Enrike Machadu 18 noyabrda 53 yoshida vafot etdi. Foto: g1.globo.com Erkak 1967 yilda tug‘ilgan. U tug‘ruq vaqtida onasidan ayrilgan. Machadu 2 yoshida asab tizimini jarohatlovchi poliomiyelit asoratlari sababli shifoxonaga tushgan va o‘limigacha qadar u yerda umr kechirgan. Machadu falajlanib qolganiga qaramay, o‘yinlar va multfilmlarga qiziqqan, ijtimoiy tarmoqlarda sahifalar yuritgan va shifoxonadagi o‘rta maktabni tamomlashga muvaffaq bo‘lgan. Bundan tashqari, u nogiron bola va uning do‘stlari haqida 3D-animatsiya yaratgan. Erkakning vafotiga nima sabab bo‘lgani ma’lum qilinmagan.